
COMISIA JURIDICĂ, DEBucurești, 18 februarie2021
DISCIPLINĂ ȘI IMUNITĂȚI        Pl x 85/2016
Nr. 4c-11/381/2016




BIROULUI PERMANENT
AL
CAMEREI DEPUTAȚILOR


	Vă înaintăm, alăturat, RAPORTUL asupraPropunerii legislative pentru completarea Legii nr. 269 din 2009 privind Codul penal, trimisăcu adresa nr. Pl- x 85  din 21 martie 2016 şi înregistrată cu nr. 4c-11/381din 22 martie 2016.
În raport cu obiectul şi conţinutul său, proiectul de lege face parte din categoria legilor organice.












PREȘEDINTE,                SECRETAR,
Mihai – Alexandru BadeaCristian – Tudor Băcanu

COMISIA JURIDICĂ, DEBucurești, 18 februarie 2021
DISCIPLINĂ ȘI IMUNITĂȚI        Pl x 85/2016


Raport
asupra Propunerii legislative pentru completarea Legii nr. 269 din 2009 privind Codul penal

În conformitate cu prevederile art. 94 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru completarea Legii nr. 269 din 2009 privind Codul penal,trimisă cu adresa nr. Pl-x 85 din 21 martie  2016 şi  înregistrată cu nr. 4c-11/381  din 22 martie 2016.
Potrivit prevederilor art. 75 din Constituţia României, republicată şi ale art. 91 alin. (9) pct. 2 din Regulamentul Camerei Deputaţilor, republicat,cu modificările și completările ulterioare,Camera  Deputaţiloreste Cameră decizională.
Senatul, în calitate de primă Cameră sesizată, a respins inițiativa legislativă în ședința din 14 martie 2016. 
	Consiliul Legislativa avizat favorabiliniţiativa legislativă, prin avizul cu nr. 1097 din 13 octombrie 2015.
	Guvernul României a transmis trei puncte de vedere, în anii 2015, 2017 și 2020 prin care nu susţine adoptarea inițiativei legislative.
Comisia pentru drepturile omului, culte și problemele minorităților naționale a avizat negativ propunerea legislativă prin avizul nr. 4c-5/270/31 martie 2016.
Propunerea legislativă are ca obiectde reglementare:completarea Legii nr. 286/2009, cu modificările și completările ulterioare, prin intervențiile legislative se dorește reglementarea ca infracțiuni a insultei, calomniei și a probei verității.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, punctele de vedere ale Guvernului României şi  avizul Consiliului Legislativ în şedințaonline din 18 februarie2021. 
	La dezbateri membrii Comisiei juridice, de disciplină şi imunităţi au fost prezenţi conform listei de prezenţă.
	Cu ocazia dezbaterilor s-a constatat că nu se impune apărarea prin mijloace de drept penal a demnităţii, reputaţieişi dreptului persoanei la propria imagine şi în consecinţă, dezincriminarea faptelor de insultă şi de calomnie nu contravine niciunei norme constituţionale, constituind doar o problemă de oportunitate şi de justificare practică. Operând această dezincriminare, legiuitorul a avut în vedere că legislaţia în vigoare în alte ramuri ale dreptului asigură suficiente mijloace pentru combaterea şisancţionarea faptelor ce lezează demnitatea, onoarea şireputaţia persoanei.Prin noul Cod civil a fost introdus un mecanism eficient de protecţie a valorii sociale în discuţieşi de reparare a prejudiciilor cauzate acesteia.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingereaPropunerii legislative pentru completarea Legii nr. 269 din 2009 privind Codul penal.
În raport cu obiectul şi conţinutul reglementării, propunerea legislativă face parte din categoria legilor organice.







	PREȘEDINTE,SECRETAR,

Mihai – Alexandru BadeaCristian – Tudor Băcanu

Consilierparlamentar, Paul Șerban

